CELEX: 32013D0020
Language: mt
Date: 2013-06-21 00:00:00
Title: 2013/362/UE: Deċiżjoni tal-Bank Ċentrali Ewropew tal- 21 ta’ Ġunju 2013 dwar il-ħlas tal-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro (BĊE/2013/20)

Avviż Legali Importanti

|

2013/362/UE: Deċiżjoni tal-Bank Ċentrali Ewropew tal- 21 ta’ Ġunju 2013 dwar il-ħlas tal-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro (BĊE/2013/20)  

Official Journal L 187 , 06/07/2013 P. 0025 - 0026

		Deċiżjoni tal-Bank Ċentrali Ewropewtal- 21 ta’ Ġunju 2013dwar il-ħlas tal-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro(BĊE/2013/20)(2013/362/UE)IL-KUNSILL ĠENERALI TAL-BANK ĊENTRALI EWROPEW,Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew (minn hawn ’il quddiem l-"Istatut tas-SEBĊ"), u b’mod partikolari l-Artikolu 47 tiegħu,Billi:(1) L-Artikolu 47 tal-Istatut tas-SEBĊ jistipula illi l-banek ċentrali nazzjonali tal-Istati Membri b’deroga (minn hawn ‘il quddiem "BĊNi li mhumiex fiż-żona tal-euro") m’għandhomx għalfejn iħallsu l-kapital sottoskritt tagħhom sakemm il-Kunsill Ġenerali, li jaġixxi b’maġġoranza li tirrappreżenta mill-inqas żewġ terzi mill-kapital sottoskritt tal-Bank Ċentrali Ewropew (BĊE) u mill-inqas nofs l-azzjonisti, jiddeċiedi li persentaġġ minimu għandu jitħallas bħala kontribut għall-ispejjeż operattivi tal-BĊE.(2) L-Artikolu 1 tad-Deċiżjoni BĊE/2010/28 tat- 13 ta’ Diċembru 2010 dwar il-ħlas tal-kapital tal-BĊE mill-banek ċentrali nazzjonali li mhumiex fiż-żona euro [1] jistipula li kull BĊN li mhuwiex fiż-żona tal-euro jrid iħallas 3.75 % ta’ sehmu fil-kapital sottoskritt tal-BĊE b’effett mid- 29 ta’ Diċembru 2010.(3) Minħabba d-dħul tal-Kroazja fl-Unjoni Ewropea u li l-bank ċentrali nazzjonali tagħha (BĊN), Hrvatska narodna banka, jingħaqad fis-SEBĊ fl- 1 ta’ Lulju 2013, id-Deċiżjoni BĊE/2013/17 tal- 21 ta’ Ġunju 2013 dwar l-ishma ta' persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew [2] tistabbilixxi l-iskema għas-sottoskrizzjoni tal-kapital tal-BĊE (minn hawn ‘il quddiem l-"iskema tal-kapital") skont l-Artikolu 29.1 tal-Istatut tas-SEBĊ u tistabbilixxi, b’effett mill- 1 ta’ Lulju 2013, l-ippeżar ġdid assenjat lil kull bank ċentrali tal-Unjoni fl-iskema tal-kapital (minn hawn ‘il quddiem l-"ippeżar fl-iskema tal-kapital").(4) Mill- 1 ta’ Lulju 2013, il-kapital sottoskritt tal-BĊE ser ikun ta’ EUR 10825007069,61.(5) L-iskema tal-kapital estiża teħtieġ l-adozzjoni ta' deċiżjoni ġdida tal-BĊE li tħassar id-Deċiżjoni BĊE/2010/28 b’effett mill- 1 ta’ Lulju 2013 u tiddetermina l-persentaġġ tal-kapital sottoskritt tal-BĊE li l-BĊNi li mhumiex fiż-żona tal-euro huma obbligati jħallsu b’effett mill- 1 ta’ Lulju 2013.(6) B’konformità mal-Artikolu 3.5 tar-Regoli tal-Proċedura tal-Kunsill Ġenerali tal-Bank Ċentrali Ewropew [3], il-Gvernatur tal-Hrvatska narodna banka kellu l-opportunità jissottometti osservazzjonijiet fir-rigward ta’ din id-Deċiżjoni qabel l-adozzjoni tagħha,ADOTTA DIN ID-DEĊIŻJONI:Artikolu 1Ammont u forma ta’ kapital sottoskritt u mħallasKull BĊN li mhuwiex fiż-żona tal-euro għandu jħallas 3.75 % ta’ sehmu fil-kapital sottoskritt tal-BĊE b’effett mill- 1 ta’ Lulju 2013. Meta jiġi kkunsidrat l-ippeżar ġdid fl-iskema tal-kapital stipulat fl-Artikolu 2 tad-Deċiżjoni BĊE/2013/17, kull BĊN li mhuwiex fiż-żona tal-euro għandu jkollu kapital totali sottoskritt u mħallas tal-ammonti murija ħdejn ismu fit-tabella li ġejja:(f’EUR) |BĊN li mhuwiex fiż-żona tal-euro | Kapital sottoskritt fl- 1 ta’ Lulju 2013 | Kapital imħallas fl- 1 ta’ Lulju 2013 |Българска народна банка/Bank Nazzjonali Bulgaru | 93571361,11 | 3508926,04 |Česká národní banka | 157384777,79 | 5901929,17 |Danmarks Nationalbank | 159712154,31 | 5989205,79 |Hrvatska narodna banka | 64354667,03 | 2413300,01 |Latvijas Banka | 29682169,38 | 1113081,35 |Lietuvos bankas | 44306753,94 | 1661503,27 |Magyar Nemzeti Bank | 148735597,14 | 5577584,89 |Narodowy Bank Polski | 525889668,45 | 19720862,57 |Banca Națională a României | 264660597,84 | 9924772,42 |Sveriges riksbank | 244775059,86 | 9179064,74 |Bank of England | 1562265020,29 | 58584938,26 |Artikolu 2Aġġustament tal-kapital imħallas1. Peress illi kull BĊN li mhuwiex fiż-żona tal-euro (ħlief għall-Hrvatska narodna banka) diġà ħallas 3,75 % ta’ sehmu fil-kapital sottoskritt tal-BĊE kif applikabbli fit- 30 ta’ Ġunju 2013 skont id-Deċiżjoni BĊE/2010/28, kull wieħed minnhom għandu jew jittrasferixxi ammont addizzjonali lill-BĊE, jew jirċievi lura ammont mingħand il-BĊE, kif xieraq, sabiex jintlaħqu l-ammonti murija fit-tielet kolonna tat-tabella fl-Artikolu 1.2. Hrvatska narodna banka għandu jittrasferixxi lill-BĊE l-ammont muri ħdejn ismu fit-tielet kolonna tat-tabella fl-Artikolu 1.3. It-trasferimenti kollha li jsiru bis-saħħa ta’ dan l-Artikolu għandhom isiru skont id-Deċiżjoni BĊE/2013/18 tal- 21 ta’ Ġunju 2013 li tistabbilixxi t-termini u l-kundizzjonijiet għal trasferimenti ta’ ishma fil-kapital tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas [4].Artikolu 3Dħul fis-seħħ u tħassir1. Din id-Deċizjoni tidħol fis-seħħ fl- 1 ta’ Lulju 2013.2. Id-Deċiżjoni BĊE/2010/28 hija mħassra b’effett mill- 1 ta’ Lulju 2013.3. Ir-referenzi għal Deċiżjoni BĊE/2010/28 għandhom jinftiehmu bħala referenzi għal din id-Deċiżjoni.Magħmula fi Frankfurt am Main, il- 21 ta’ Ġunju 2013.Il-President tal-BĊEMario Draghi[1] ĠU L 11, 15.1.2011, p. 56.[2] Ara paġna 15 ta' dan il-Ġurnal Uffiċjali.[3] Id-Deċizjoni BĊE/2004/12 tas- 17 ta’ Ġunju 2004 li taddotta r-Regoli tal-Proċedura tal-Bank Ċentrali Ewropew, ĠU L 230, 30.6.2004, p. 61.[4] Ara paġna 17 ta' dan il-Ġurnal Uffiċjali.--------------------------------------------------